Dxx joylarda giyohvand moddalar savdosiga chek qo'ydi — video

Dxx Qashqadaryo viloyati bo'yicha boshqarmasi xodimlarining viloyat IIB bilan hamkorlikda o'tkazgan tezkor tadbirida esa Termiz shahrida yashovchi 1969 yilda tug'ilgan fuqaro va uning 1990 hamda 1992 yillarda tug'ilgan 2 nafar o'g'li o'zining “Cobalt” rusumli avtomashinasida Toshkent shahri tomon ketayotganda Chiroqchi tumanidagi “Umakay” YPx maskanida to'xtatildi.
Avtomashina ko'zdan kechirilganda, uning motor qismiga yashirib qo'yilgan 1 kilogramm gashish moddasi borligi aniqlanib, tegishli tartibda rasmiylashtirib olindi.
“Umakay” YPx maskanida qayd etilgan yana bir holatda Termiz–Toshkent yo'nalishi bo'yicha harakatlanayotgan “Cobalt” rusumli avtomashina to'xtatilib tekshirildi. Natijada unda yo'lovchi sifatida ketayotgan 1959 yilda Denov tumanida tug'ilgan, muqaddam ikki marotaba giyohvand moddalar bilan bog'liq jinoyat sodir etgani uchun sudlangan shaxs yonida 350 gramm gashish va 65 gramm opiy moddalari borligi aniqlanib, protsessual tartibda rasmiylashtirib olindi.
Aniqlanishicha, uchinchi shaxslar tomonidan Tojikistondan kontrabanda yo'li bilan olib o'tilgan ushbu narkotiklar Toshkent shahrida sotilishi kerak bo'lgan.

Farg'ona tumanida yashovchi, 1966 yilda tug'ilgan muqaddam giyohvand moddalar bilan bog'liq jinoyat sodir etgani uchun sudlangan fuqaro 426 gramm gashish moddasini Qirg'izistondan kontrabanda yo'li bilan olib o'tib, shundan 107 gramini Buvayda tumanida yashovchi, muqaddam sudlangan shaxsga sotayotgan vaqtida ularning ikkalasi ham qo'lga olindi.
Shuningdek, uning boshqaruvidagi “Cobalt” rusumli avtomashina saloniga yashirib qo'yilgan narkotik moddaning qolgan qismi ham aniqlanib, tegishli tartibda rasmiylashtirib olindi.
Namangan viloyatida kuzatilgan holatda esa Toshkent shahri tomon harakatlanib ketayotgan avtotransport vositasi Pop tumanida joylashgan “Namangan muntazam” YPx maskanida to'xtatilib, ko'zdan kechirildi.
Natijada unda 2160 dona flakonda “Tropikamid” kuchli ta'sir qiluvchi dori vositasi borligi ma'lum bo'ldi va protsessual tartibda olib qo'yildi. Aniqlanishicha, Qirg'iziston Respublikasidan noqonuniy olib o'tilgan mazkur dori vositalari Namangan shahrida yashovchi, 1985 yilda tug'ilgan muqaddam sudlangan shaxsga tegishli bo'lgan. Hozirda mazkur holatlar bo'yicha jinoyat ishi qo'zg'atilib, tergov harakatlari olib borilmoqda.
Avvalroq Dxx sintetik giyohvand moddalar savdosi bilan shug'ullanuvchi talabalarni ushlagani xabar qilingandi. Shuningdek, xizmat xodimlari joylarda 2,4 milliard so'mlik noqonuniy tovarlar kontrabandasiga chek qo'ygandi.